Document ID: /roh_data/filtered/fineweb-2-filterrobots_roh.jsonl.gz/45420

Sir 15,15–20
Sche ti vul, sas ti observar ils camondaments,
praticar la giustia ei pusseivel a ti.
Dieus ha tschentau avon tei fiug ed aua,
ti sas stender tiu maun per tgei che ti vul.
Avon ils carstgauns ei veta e mort,
e quei ch’el giavischa vegn dau ad el.
Gronda ei la sabientscha dil Segner,
el ei ferms e pussents, tut vesa el.
Si’egliada ei viulta sin quels che teman el,
ed el enconuscha tut igl agir dil carstgaun.
El ha mai cumandau a zatgi dad esser schliats,
a negin ha el dau lubientscha da far puccau.